b'\n_START_ARTICLE_\nBeisbol\n_START_SECTION_\nOr\xc3\xadgens\n_START_PARAGRAPH_\nHi ha proves que s\'han practicat jocs amb un pal i una bola des dels primers albors de la civilitzaci\xc3\xb3. Cultures antigues, a P\xc3\xa8rsia, Egipte i Gr\xc3\xa8cia, van practicar jocs amb un pal i una bola per divertir-se i com a part de certes cerim\xc3\xb2nies. Jocs d\'aquest tipus es van estendre durant l\'Edat Mitjana per tot Europa i es van fer populars en variades formes. Els europeus van introduir jocs semblants a les seves col\xc3\xb2nies d\'Am\xc3\xa8rica cap al segle XV. Tanmateix, van ser considerats com jocs infantils fins al segle XVI._NEWLINE_Hi ha, malgrat la versi\xc3\xb3 popular de l\'origen del beisbol creat per Doubleday, nombroses refer\xc3\xa8ncies als termes "baseball" i "bat-and-ball" es troben en documents dels primers anys del segle XVIII. L\'origen del beisbol en realitat hauria de ser definit com l\'evoluci\xc3\xb3 del beisbol, car amb base en el que els historiadors del joc han vingut trobant, \xc3\xa9s una derivaci\xc3\xb3 del joc "stool ball" que data des de l\'Edat Mitjana i, al seu torn, el "stool ball "prov\xc3\xa9 de jocs rituals practicats en el m\xc3\xb3n antic. La primera refer\xc3\xa8ncia del terme "base ball" es d\xc3\xb3na en 1744 poc menys de 100\xc2\xa0anys abans que Abner Doubleday suposadament ho invent\xc3\xa9s a Cooperswton, Nova York el 1839._NEWLINE_En 1744 sorgeix a Anglaterra la primera evid\xc3\xa8ncia impresa del joc \'Base Ball\' que va ser publicada en un llibre de passatemps infantils. Entre aquest any i 1796 sorgeixen diverses refer\xc3\xa8ncies m\xc3\xa9s sobre baseball a Europa donant compte d\'un joc de petites dimensions jugat per nens i nenes. En 1796 es publiquen a Alemanya les primeres regles de "base ball", cosa que d\xc3\xb3na compte del fet que, probablement, en aquest pa\xc3\xads ja es practicava el joc.\n_START_SECTION_\nDesenvolupament als Estats Units\n_START_PARAGRAPH_\nEl joc emigra d\'Europa a Am\xc3\xa8rica entre mitjans i finals del segle XVIII portat pels colons anglesos que s\'establien en el Nou M\xc3\xb3n. La primera refer\xc3\xa8ncia de beisbol jugant als Estats Units data de l\'abril de 1778 registrada en el seu diari pel soldat George Ewing: "vaig fer exercici a la tarda i en els intervals jugar base." El 1786, l\'estudiant de Princeton, John Rhea Smith, esmenta en el seu diari que, "un bon dia, vaig jugar a basti ball (sic) al campus per\xc3\xb2 vaig ser batut per error els catches i colpejant la pilota." Posteriorment, el 1791, s\'emet una prohibici\xc3\xb3 al poble de Pittsfield Massachusetts per "preservar les finestres de la nova Casa de Juntes ... cap persona, ser\xc3\xa0 permesa de practicar els jocs anomenats Wicket, Cricket, Base Ball, Football, Cat, Fives o qualsevol altre joc de pilota, dins d\'una dist\xc3\xa0ncia de 80 iardes de la referida Casa de Juntes."_NEWLINE_De totes maneres \xc3\xa9s a partir de la llista de regles publicades per Alexander Cartwright el 1845, conegudes com les Knickerbocker Rules per ser les aplicades per l\'equip Knickerboker Baseball Club de Nova York, que es va establir i va evolucionar la forma moderna del joc. No fou fins a l\'any 1858 quan s\'organitz\xc3\xa0 a Nova York una assemblea amb vint-i-cinc clubs que fix\xc3\xa0 les bases definitives del reglament d\'aquest esport._NEWLINE_R\xc3\xa0pidament esdevingu\xc3\xa9 popular als Estats Units, on es cre\xc3\xa0, l\'any 1871, la National Association of Professional Baseball Players, i, l\'any 1901, l\'American League. Aquests organismes promogueren i organitzaren les grans competicions nacionals de clubs professionals. Actualment, als Estats Units s\'organitzen en les anomenades Major Leagues, les Minor Leagues i les lligues universit\xc3\xa0ries. Entre els clubs m\xc3\xa9s destacats del planeta podem esmentar els New York Yankees, Saint Louis Cardinals, Philadelphia Athletics, New York Giants, Washington Senators, Pittsburg Pirates o Chicago Cubs._NEWLINE_El beisbol es propag\xc3\xa0 per Am\xc3\xa8rica Central, especialment a M\xc3\xa8xic, Cuba o la Rep\xc3\xbablica Dominicana, i al Jap\xc3\xb3, on \xc3\xa9s un esport molt popular, rivalitzant amb altres esports com el futbol. Tamb\xc3\xa9 es propag\xc3\xa0 per Sud-am\xc3\xa8rica, principalment pels pa\xc3\xafsos banyats per Carib. A Europa fou introdu\xc3\xaft pels soldats nord-americans durant la Primera Guerra Mundial (1918), i \xc3\xa9s practicat a diversos pa\xc3\xafsos, destacant It\xc3\xa0lia i els Pa\xc3\xafsos Baixos, tot i que mai ha esdevingut un esport de masses.\n_START_SECTION_\nEstrat\xc3\xa8gia i t\xc3\xa0ctiques\n_START_PARAGRAPH_\nMoltes de les decisions estrat\xc3\xa8giques abans i durant els partits de beisbol giren al voltant d\'un fet fonamental: en general, els batedors dretans tendeixen a tenir m\xc3\xa9s \xc3\xa8xit contra llan\xc3\xa7adors esquerrans i, encara m\xc3\xa9s, els batedors esquerrans tendeixen a tenir m\xc3\xa9s \xc3\xa8xit contra els llan\xc3\xa7adors dretans. Un entrenador amb diversos batedors esquerrans a l\'alineaci\xc3\xb3 habitual que s\xc3\xa0piga que el seu equip s\'enfrontar\xc3\xa0 a un llan\xc3\xa7ador inicial esquerr\xc3\xa0 pot respondre fent comen\xc3\xa7ar un o m\xc3\xa9s dels substituts dretans de la plantilla de l\'equip. A les entrades finals dels partits, a mesura que entren en joc els llan\xc3\xa7adors i batedors substituts, els entrenadors rivals sovint faran molts canvis, intentant crear combinacions favorables amb les substitucions: l\'entrenador de l\'equip defensor intentar\xc3\xa0 crear combinacions en qu\xc3\xa8 el llan\xc3\xa7ador i el batedor fan servir la mateixa m\xc3\xa0, mentre que l\'entrenador de l\'equip atacant intentar\xc3\xa0 crear combinacions en qu\xc3\xa8 facin servir mans diferents. En un equip que es trobi per davant al marcador a les \xc3\xbaltimes entrades, un entrenador pot retirar un jugador titular (especialment un que probablement ja no tornar\xc3\xa0 a batre) per posar-hi un jugador de camp m\xc3\xa9s h\xc3\xa0bil.\n_START_SECTION_\nT\xc3\xa0ctiques ofensives i defensives\n_START_PARAGRAPH_\nLa decisi\xc3\xb3 t\xc3\xa0ctica que precedeix gaireb\xc3\xa9 cada jugada d\'un partit de beisbol implica la selecci\xc3\xb3 del llan\xc3\xa7ament. Entre l\'\xc3\xa0mplia varietat de llan\xc3\xa7aments que es poden executar, els quatre tipus b\xc3\xa0sics s\xc3\xb3n la recta, el canvi de velocitat i dos llan\xc3\xa7aments trencants: el llan\xc3\xa7ament de corba i el llan\xc3\xa7ament lliscat.'